**Тақырыбы: Еркіндік сүйген егемен елім!**

**Мақсаты:**

1.1986 жылдың желтоқсанындағы адал да, аңғал Қазақ жастарының бодандыққа қарсы жойқын бұлқынысы, бейбіт шеруге шыққан, тұңғыш рет Кеңес империясының зорлықшыл тас қамалына тайсалмай қарсы шыққан желтоқсан құрбандарының ерлігін, жалынды жырларын оқушылар көңіліне ұялату.

2. Оқушылардың тіл байлығын, сөйлеу мәдениетін дамыту.

3.Оқушыларды адамгершілікке, Отанын сүюге, сыйластыққа, ұлтшылдыққа тәрбиелеу.

Көрнекілігі: Қазақ елі суреттері,Қзақстан Республикасының рәміздері:Туы,Елтаңбасы,Әнұраны.

Н.Ә Назарбаевтың суреті,нақыл сөздер,Қазақстан туралы әндер.

Хор: Мемлекеттік Гимн

Мұғалім: Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 22 жылдығына арналған «Еркіндік сүйген егемен елім!» атты тәрбие сағатымызға қош келдіңіздер!   
Тәуелсіздік - ең басты құндылығымыз. Тәуелсіздікке қантөгіссіз, бейбіт түрде қол жеткізгеннен кейін ғана елімізді әлемнің өркениетті мемлекеттерінің қатарына қоса алдық. 22 жыл ішінде тәуелсіз Қазақ елін қалыптастырып, нарықтың қиын өткелектерінен аман өткізіп келеміз. Осы кезеңде Қазақстанды дүние дидарындағы ең мықты мемлекеттер танитындай, сыйлайтындай деңгейге жеткізген тұңғыш Нұрсұлтан Назарбаевтай көреген саясаткердің ерен еңбегін дәл бүгін және әрқашанда айтып өтеміз.   
Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата - бабаларымыз ғасырлар бойы армандап, күтумен өтті.

**ӨЛЕҢ ШУМАҚТАРЫ**1-оқушы: Армандарды жақындатып тым алыс,  
Біздің жаққа жеткен екен жылы ағыс.  
Егемендік - ел бақыты, ертеңі,   
О, халайық! Құтты болсын қуаныш!  
  
2-оқушы: Азат өлкем күндей күлген шығыстан,  
Асыл елім жан - жүректі ұғысқан.  
Ата бабам аңсап өткен бақытым,   
Айналайын, Қазақстан - Гүлстан!

3-оқушы: Кең байтақ, көз жетпейтін жерім менің  
Таулы орман, жасыл жайлау көлім менің   
Бүгінде бар әлемге даңқың жетті   
Тәуелсіз Қазақстан – елім менің

4-оқушы: Өзіңдікі -Елің де,

Өзіңдікі – Жерің де

Өзіңдікі өзің еткен Бақ- Тәуелсіздік төріңде!

Қанатыңнан қайрылып,

Қыр -арқаңнан айрылып

Қонақ-

Тәуелсіздіктен,

Қала көрме айрылып!

Мұғалім: Қазақ дейтін менің бір елім,   
Жатыр алып жарты дүние әлемін.   
Бұл даланы анам жаспен суарған,   
Бұл далаға жылап келіп қуанған, - деп Қасым Аманжолов ағамыз жырлағандай, кең байтақ жерімізде Қазақ халқының басынан не өтпеді десеңізші. Талай қиындықты бастан кешірсе де, ешқашан мойымай, күресе білді. Азаттық таңы туатынына кәміл сеніп, үміттерін үзбеді.

Мұғалім:

Мен – қазақпын, мың өліп, мың тірілген…

Ж. Молдағалиевтің осы өлең жолдары қазақ деген дана халықтың бүкіл болмысы мен өмір жолын айғақтап

бергендей: ақтабан шұбырынды, алқакөл сұлама, 30-жылдардағы ашаршылық, 37- жылдардағы нәубет,

1941-1945 жылдардағы Ұлы Отан Соғысы, желтоқсан көтерілісі:

Тәуелсіздіктің құны міне осындай…

Бостандық! –деп аталатын асқақ арман жолында қаншама қан төгілді,

қаншама батыр мерт болды. Бұл арпалыс бір күн, бір жыл, бір мезет емес, талай ғасырларға созылған.

Осы арпалысты жай тілмен тарих дейді. Ендеше тарих беттеріне тағы бір зер салайық.Қазақ халқы азаттық үшін талай қиындықты бастан

кешірді. Бірақ ешқашан мойымады, күресе білді. Азаттық таңы туатынына кәміл

сенді. Енді осы кейбір тарихи оқиғаларды еске түсіріп өтейік.

І о: 1723-1725 жылдар Ақтабан шұбырынды.

ІІ о: 1836-1838 жылдар Ішкі Бөкей ордасындағы көтеріліс.

І о: 1837-1847 жылдар Кенесары Қасымұлы бастаған ұлт-азаттық көтеріліс.

ІІ о: 1916 жылы Амангелді Иманов бастаған ұлт-азаттық көтеріліс.

І о: 1932-1933 жылдар ашаршылық кезеңі.

ІІ о: 1936-1938 жылдар репрессия кезеңі.

І о: 1941-1945 жылдар Ұлы Отан соғысы.

ІІ о: 1986 жылы Желтоқсан оқиғасы.

Желтоқсан айы…

Кешегі дүркіреп өткен 1986-шы жылына дейін дүйім қазақ үшін желтоқсан атауы, және бір қыстың атауы еді. Кейін бұл сөздің мән-мазмұны да, құлаққа жетер әуені де мүлде өзгерді.

«Желтоқсан» десе – ақ, әрбір қазақтың көкірегінде небір көріністер қоздап қоя беретін болған. Ең алдымен «Желтоқсан желі» немесе «Қарабауыр қасқалдақ» деген мұңды да асқақ әуеннің сарыны алыстан талып естілер еді.

**Видеоролик -«Желтоқсан»**

Әр дәуірдің еркіне сай нарқы өзгерген алтынның,

Айналайын алтын әнім, жас өркені халқымның.

Желтоқсанда шындық жырын шырқаймын деп шарқ ұрдың,

Желтоқсанда егеменді ел болсақ деп талпындың.

Кеудеңде әлі сызы жатыр сол кездегі салқынның,

Айналайын, жас қайраты жас өркені халқымның!

Орталықтың қара түнегіндей найзағай боп жарқылдап, жыр нөсермен күн шұғыласындай жалпақ әлемге танылған бүкіл адамзатқа жүрек шашқан «Ұлы Қайрат, ақын Қайрат, батыр алты алаштың арасы болған Қайрат кім еді?...»

**Видеоролик : «Ұлы Қайрат, ақын Қайрат, батыр алты алаштың арасы болған Қайрат»**

Қайрат Рысқұлбеков 1966 жылы Жамбыл облысының Мойынқұм ауданында дүниеге келген. Әкесі Ноғайбай бақташы, шешесі Дәметкен сауыншы болатын. Қайрат Шу қаласына таяу жердегі Новотащик селосындағы шопан балаларына арналған мектеп-интернатта оқыды. Қайрат мектепте бастауыш комсомол ұйымының хатшысы болды. Қабырға газеттерінің редакторы болып, мақала жазумен әуестенетін.

Міне, осы бір жан тебірентер сәтте Қазақ елінің еркіндігі, бостандық жолына бас тіккен азаматтар, туған елінің тәуелсіз мемлекетболғанын көре алмай өмірден өткен желтоқсан батырлары Қайрат Рысқұлбеков, Ляззат Асанова, Ербол Сыпатаевтардың рухына тағзым етіп, еске алу – ұлттық парызымыз

1986 жылдың желтоқсаны бүкіл ұлтымыздың жанын жаралап, жүрегіне ызғар

шашып кетті, бостандық үшін өрімдей жап-жас қыз-жігіттер құрбан болды. Біз

әрдайым Қайраттың от жүрек үніне, қыздардың намысын қорғаған ерлігіне, күнәсіз

күйіп кеткен келбетіне бас иеміз.

**Мұғалім: Желтоқсан құрбандарын еске алып, 1 минут үнсіздік жариялаймыз.**

Өмір өзен толқындары бізді әйгілі 1986 жылғы Желтоқсан оқиғасынан уақыт өткен сайын алыстатып бара жатса да жүректерде мәңгілік ұмытылмайтын қастерлі бір нәрсе бар. Ол – дүр сілкіндірген сол үш күн ішіндегі Қазақ қыздарымен мен жігіттерінің рухына, ерлігіне деген тағзым құрмет. Бұл аға – апаларымыздың аңсаған армандары мен үміті, тілектері бұл күнде толық жүзеге асты. Бір ғана өкініш бар, ол азаттық үшін жан аямай алысқан боздақтардың кейбірінің бүгінгі бақытты сәттерімізді көре алмауы.

**Батырларымыздың ерлігіне бас ие отырып оқушылардың өлең жолдарын арнаймыз.**

1-оқушы: Желтоқсан – заман толғағы байтақ даланың,   
Шарпыған сәті үміт пен күдік қаланың   
Желтоқсан – Қайрат, Ләззат, Сабира   
Құрбаны болған жаланың 

2-оқушы: Ал қоғамның адамнан бар ма асылы,   
Кеткенде жоқ құлақтан зар басылып,   
Бұғаудағы боздақтары кете барды  
Бірі атылып, ал бірі дарға асылып

3-оқушы: Бейбіт өмір тілеймін мен халқыма   
Туған тілім шұбарланба жарқыра   
Тарихымызда таланттылар көбейсін  
Бас иемін ата баба рухына.

**Мұғалім:** Тәуелсіздігімізді алғаннан соң халықтың басын біріктіріп Н.Ә.Назарбаев тұңғыш елбасы болды. Елбасының бастауымен менің Отаным әлемге танылды. Елім елдігін көрсетті, ерлігін тантты. Қазақ халқы егемендігін алып, Тәуелсіздікке қол жеткізгенде өз алдымызға ел бола алатындығымызға күмәнданған жандар да болған екен. Бірақ ар-намысты ту еткен Елбасымыз бен үкімет басындағы ел үшін еңбек еткен ағаларымыздың аянбай еңбек етуі осы нұрлы күндерге жеткізді. Осындай нұрлы күнге қол жеткізгеніміз Желтоқсан оқиғасының нәтижесі.

Желтоқсан оқиғасы

- бұл ерліктің тарихы,

- республикадағы халқымыздың рухани жеңісі,

- демократияға жол ашу,

- тәуелсіздіктің алғашқы беті

Көп ұзамай Қазақстан Республикасы тәуелсіздігін алды. 1991 жылы 16 желтоқсанда Қазақстан Республикасының Президентінің ҚР тәуелсіздігі жөнінде Конституциялық заңы қабылданды. ҚР президенті Н. Ә. Назарбаевтың «1986 жылы 17, 18 желтоқсанға қатысқандарды ақтау жөнінде» 1991 жылы жарлығы шықты. Осыдан кейін еліміздің басшысы 17 – желтоқсанды «демократиялық жаңару» күні деп жариялады.

**Отан туралы мақал-мәтел білеміз бе?**

**Ойын «Мақал-мәтел» жалғасын тап.**

Рамазан - Туған жердей жер болмас. Туған елдей ел болмас.  
2. Айдана - Отан отбасынан басталады.  
3. Жанар - Отансыз адам - ормансыз бұлбұл.  
4. Мерей - Отан - оттан да ыстық.  
- Дұрыс, балалар, Отан дегеніміз – адамның туып - өскен жері, туған туыстарымен, жақындарымен бірге тұратын мекені. Ал, қазір бәріміз Тәуелсіз Отанымызға тағы бір мәрте құрмет көрсетіп, «Атамекен» әнін орындайық.

Бүгін әрбір мемлекеттің ғасырлық тарихына байланысты рәміздері бар.

Мемлекеттік рәміздер – Ту, Елтаңба, Әнұран. Бұл халық бірлігінің белгілері.Қазақстан Республи   касының да өз рәміздері бар.Мемлекеттік рәміздерді құрметтеу — әрбір азаматтың міндеті.

1-Оқушы: Ел болдық ерік алдық астаналы

Енді кімнен қазағым жасқанады?

Тәуелсіз мемлекеттің шежіресі,

Нұрсұлтанның атымен басталады. «Қазақстан Республикасының президенті

Н.Ә Назарбаев» суреті.

2- Оқушы:  Батырлыққа уызынан жарыған

Ер түркіні байрағынан таныған

Өзі ақын, өзі әнші халықта

Кім айта алар

Болмаған,- деп — Әнұран?! «Әнұран» суреті

3-Оқушы:  Бұлт баспасын күнімді                        «Ту» суреті

Тарылмасын өрісім.

Биік ұстау Туымды-

Қасиетті борышым.

4-Оқушы: Тәуелсіздік көркі ол да, «Елтаңба» суреті

Өрке ниет өрінде

Нұр төгеді Елтаңба

Ақ Орданың төрінде.

Мұғалім: Қазақстан қасиетті ұғым бұл,

Ей, келешек, жан тәніңмен ұғын, біл.

Он бір әріп не мағына береді,

Ал толғайық жеткенінше қызыл тіл.

Оқушылар: **Т** – білдіреді теңдікті,

**Ә** — әдептілік, әлдікті.

**У** – уайымсыз уақытты,

**Е** – егемендік елдікті

**Л** – дейді лағып лепірме

**С** – сенімділік секілді ең,

**І** – ілтипат пен ізет қой,

**З** – зиялылық тілек қой.

**Д** – шақырады достыққа,

**І-** жеңіспен бітер ізі деп,

**К** – дейді күн боп көктегі^ Көз алартпа, көршілерге қол сұқпа.

Мұғалім: Қазақстан! Туды алтын дәуірің,

Алғандайсың жұлдыздардың жарығын

Алтын заңың құтты болсын қымбаттым

Туған күнің құтты болсын алыбым!

Армандарды жақындатқан тым алыс

Біздің жаққа жеткен екен жылы ағыс

Егемендік ел бақыты ертеңі

О, халайық құтты болсын қуаныш.

Осымен 2 «А» сынып оқушыларының дайындаған шағын тәрбие сағаты аяқталды. Алтын уақыттарыңызды бөліп келгендеріңізге көптен – көп рахмет. Қош сау болыңыздар.

]

№12 бастауыш мектеп

Тәрбие сағаты

Тақырыбы: «Еркіндік сүйген егемен елім»

Өткізген: Турмуханова С

Сыныбы: 2 «А»

2018-2019оқу жылы